Kyselina ketopantoová

Kyselina ketopantoová je organická kyselina. Kyselina ketopantoová vzniká u mikroorganizmov a rastlín ako medziprodukt pri syntéze kyseliny pantoténovej (vitamínu B5). Jej konjugovanou zásadou je ketopantoát. 

 Metabolizmus 
Ketopantoát sa syntetizuje z 2-oxoizovalerátu, ktorý vzniká počas biosyntézy valínu. Túto premenu katalyzuje ketopantoáthydroxymetyltransferáza, ktorá prenáša metylénovú skupinu z 5,10-metyléntetrahydrofolátu (5,10-metylén-THF) na 2-oxoizovalerát, čím sa uvoľnuje tetrahydrofolát (THF). Táto reakcia sa označuje ako hydroxymetylácia:

 2-oxoizovalerát + 5,10-metylén-THF + H2O → ketopantoát + THF

Redukciou ketopantoátu vzniká pantoát. Túto reakciu katalyzuje ketopantoátreduktáza alebo izomeráza acetohydroxykyselín. Zároveň dochádza k oxidácii NADPH:

 ketopantoát + NADPH + H+ → pantoát + NADP+

 Referencie 

 Zdroj 

Kategória:Ketokyseliny